Lëtzebuerger Bibliothéik
An der Serie Lëtzebuerger Bibliothéik (fr.: Nouvelle bibliothèque du Luxembourg) gëtt den nationale Literaturzentrum Wierker vu bekannte lëtzebuergesch Auteuren aus dem 19. an dem 20. Joerhonnert eraus mat dem Zil, datt dës Texter fir de Lieser um Bichermaart ze fanne sinn.

Titelen aus der Serie Lëtzebuerger Bibliothéik 

 Michel Rodange – D'LéierchenD'Léierchen ass ee vun de schéinste poeteschen Texter vum Michel Rodange (1827-1876) a féiert eis an d'Welt vum Lëtzebuerger Bauer an der Zäit ëm 1860-1870. Kommentéiert an analyséiert vum Alain Atten. 207 S.
 Félix Thyes – Marc Bruno, Profil d'artisteDe Félix Thyes (1830-1855) ass jonk gestuerwen, ma watfir e literarescht Talent hie war, beweist dëse Roman, deen de Frank Wilhelm op eng exemplaresch Manéier a senger Zäit duerstellt. 317 S.
 Nik Welter – Lene FrankD'Theaterstéck vum Nik Welter (1871-1951) féiert zeréck un den Ufank vum Joerhonnert a beschreift d'Problemer vun enger jonker emanzipéierter Fra an der Lëtzebuerger Gesellschaft vun deemools. De Kommentaire vum Germaine Goetzinger mécht däitlech, datt de Welter e modernen, engagéierte Schrëftsteller war, deen derwäert ass, net vergiess ze ginn. 194 S.
 Dicks – Mumm Séis - Mutter SuseD'Mumm Séis ass mat Sécherheet dat populäerst vum Dicks, alias Edmond de la Fontaine (1823-1891), senge ville Stécker. Datt et heivun och eng däitschsproocheg Versioun gëtt, ass vu besonneschem Interessi. Den Alain Atten stellt den Auteur a säi Wierk an den historesche Kontext a gëtt en Iwwerbléck iwwer de Geescht vun der Zäit, grad wéi vum Theater, dee sech déi Zäit bei eis entwéckelt huet. 200 S.
 Paul Palgen – Choix de poèmesDe Paul Palgen (1883-1966) ass ee vun eise beschten Amateuren a franséischer Sprooch. Dat beweist de Nic Klecker, deen eis de Palgen als ee vun de rare Lëtzebuerger Lyriker virstellt, déi "bleiwen". 221 S.
 Nikolaus Hein – Der VerräterDe Verräter ass dem Nik Hein (1889-1969) säi Meeschterstéck. De Jos Groben presentéiert eis en op en Neits a profitéiert vun der Geleeënheet, fir och ze beweisen, datt dëst Wierk och haut nach aktuell ass. D'Geschicht vum Matthäus Conter, dee seng Heemecht net verrode wollt a konnt, ier déi Heemecht en eegestännege Staat war, ass och duerch déi reusséiert Verfilmung "De falschen Hond" bekannt. 332 S.
 Isi Comes – 7 ErzielongenDe 7. Band ass dem Iechternacher Professer Isi Comes (1875-1960) vun Éinen gewidmet. Fir d'éischt gi seng Prosastécker virgestallt, dorënner sou bekannt Erzielunge wéi Den neie Postmeeschter a Lex talionis, eng tragesch Geschicht aus dem 18. Joerhonnert zu Iechternach. 335 S.
 Alexander Weicker – Fetzen / Aus der abenteuerlichen Chronika eines ÜberflüssigenDem Alexander Weickers (1893-1983) säi Roman Fetzen, virgestallt a kommentéiert vum Gast Mannes. 477 S.
 Batty Weber – Fenn KassBand 9 der "Lëtzebuerger Bibliothéik" enthält die Neuausgabe von Batty Webers (1860-1940) Werk Fenn Kaß. Dem Batty Webers (1860-1940) säi Roman iwwer en Erléiste gëtt virgestallt a kommentéiert vum Josiane Weber. 474 S.
 Joseph Funck – Kleines SchicksalKleines Schicksal erzielt eng Geschicht aus der Welt vun de Lompekréimer an de Virstied vun der Stad Lëtzebuerg an deenen hir konflikträich Begéignunge mat der guttbiergerlecher Gesellschaft vun der Uewerstad. Kommentéiert vum Pierre Marson. 271 S.
 Pol Michels – Choix de textes 1917-1922De Pol Michels staamt aus enger guttbiergerlecher Famill, mä hie gëtt schonn als Primaner e bekennenden Unhänger vu lénkser Politik. Virgestallt a kommentéiert vum Gast Mannes. 304 S.
 Antoine Meyer – E Schréck op de Lëtzebuerger Parnassus / Jong vum Schréck op de Lëtzebuerger ParnassusMat sengen zwéi Gedichtbänn, déi 1829 respektiv 1832 erauskomm sinn, an déi an dësem Band souwuel an engem reprografeschen Nodrock wéi och an der haiteger Schreifweis reproduzéiert sinn, huet den Antoine Meyer (1801-1857) Neiland betrueden. Et sinn déi zwee éischt Bicher, déi a lëtzebuergescher Sprooch gedréckt gi sinn. Mat sengen zéng ganz ënnerschiddleche Gedichter wollt hie weisen, datt d'Lëtzebuergescht net sou aarm an ongehuwwelt ass, wéi vill vu senge Landsleit behaapt hunn. Kommentéiert vum Roger Muller. 244 S.
 Frantz Clement – ZickzackDat Liesbuch Zickzack ass eng Auswiel vun Essaien, Opsätz, Glossen, déi de Feuilletonist Frantz Clément (1882-1942) 1938 am Tony Jungblut sengem Verlag 'Luxemburger Nachrichtenbüro' erausginn huet. Kommentéiert vum Robert Thill. 336 S.
 Jean-Pierre Erpelding – Anna / Ein RomanAm Abrëll 1918 ass am Verlag vum Paul Schroell zu Dikrech de Roman Anna vum Jean-Pierre Erpelding erauskomm, deen d'Auswierkunge vum Éischte Weltkrich op den Alldag zu Lëtzebuerg beschreift. Virgestallt a kommentéiert vum Mario Fioretti.
 Nicolas Gonner (Hrsg.) – Prairieblummen / eng sammlonk fu lidder a gedichter an onserer létzebûrgerdeitscher sprôch1883 publizéiert den Zeitungsredakteur Nicolas Gonner (1835-1892) zu Dubuque am US-amerikanesche Staat Iowa e Band mat 62 Gedichter op Lëtzebuergesch. Virgestallt a kommentéiert vun der Sandra Schmit. 292 S.
 Marie-Louise Tidick-Ulveling – Im Zeichen der Flamme 1961 publizéiert d'Marie-Louise Tidick-Ulveling hiren éischte Roman deen am fréie 17. Joerhonnert spillt, um Héichpunkt vun den Hexeverfollegungen. Virgestallt a kommentéiert vun der Sandra Schmit. 292 S. ISBN 978-2-919903-18-4

Um Spaweck 
 D'Websäit vun der Lëtzebuerger Bibliothéik

Lëtzebuergesch Literatur